Στέγη Ελληνικών Χορωδιών

Παλαιολόγια 2018
2018-05-26 - 2018-05-30
Σειρά εκδηλώσεων με τίτλο «Παλαιολόγια 2018» διοργανώνεται υπό την αιγίδα της Προεδρίας της Δημοκρατίας, για τη συμπλήρωση 565 χρόνων από την Άλωση της Κωνσταντινούπολης. Δείτε το πλήρες πρόγραμμα στην συνημμένη αφίσα.

Χριστουγεννιάτικη Συναυλία Χορωδίας Αγ. Σπυρίδωνος Παγκρατίου
2018-12-15 - 2018-12-16
Για 3η συνεχόμενη χρονιά η μεγάλη Χριστουγεννιάτικη Συναυλία της Χορωδίας μας. Συμμετέχουν η Χορωδία “Φιλαρμονία-Χριστόφορος Ιωάννου” και η Παιδική Χορωδία “Καλλιτεχνήματα. Σας περιμένουμε!

9η Πανελλήνια Συνάντηση Χορωδιών Τρικάλων
2018-12-15 19:30 - 22:00 (Europe/Athens) | Πνευματικό Κέντρο Δήμου Τρικκαίων, Γαριβάλδη 8, Τρίκαλα, Τρικάλων, 42131, Ελλάδα
Μια ακόμη μεγάλη μουσική – χορωδιακή γιορτή διοργανώνεται από τον Δήμο Τρικκαίων παράλληλα με τις εκδηλώσεις του Μύλου των Ξωτικών!
Πρόκειται για την 9η Πανελλήνια Συνάντηση Χορωδιών, που θα πραγματοποιηθεί το Σάββατο 15 Δεκεμβρίου 2018 στις 7:30μ.μ. στο Πνευματικό Κέντρο τού Δήμου Τρικκαίων «Αθανάσιος Τριγώνης», στην αίθουσα «Δημήτρης Καβράκος».
Ο θεσμός των Πανελληνίων Συναντήσεων Χορωδιών στα Τρίκαλα, εδώ και πάνω από 20 χρόνια, αποτελεί πλέον ένα από τα σημαντικά καλλιτεχνικά γεγονότα στη χορωδιακή μουσική όχι μόνο σε επίπεδο Θεσσαλίας αλλά και πανελληνίως.
Η εκδήλωση διοργανώνεται από τη Δημοτική Χορωδία Τρικάλων του Τμήματος Πολιτισμού – Αθλητισμού της Διεύθυνσης Παιδείας – Πολιτισμού τού Δήμου Τρικκαίων. Και μάλιστα, εν μέσω του Μύλου των Ξωτικών, αποτελεί μια ακόμη επιλογή για τους δεκάδες χιλιάδες επισκέπτες της πόλης των Τρικάλων.
Συμμετέχουν:
Δημοτική Χορωδία Τρικάλων
Δημοτική Χορωδία Δωματίου Τρικάλων «Αρμονικές Φωνές» – ‘Voci Intonate’
Χορωδία Εταιρείας Πιερικών Μελετών «Εστία Πιερίδων Μουσών Κατερίνης»
Μεικτό Πολυφωνικό Σχήμα Χορωδίας Δ.Ο.Π.Π.Α.Τ. Ναυπλίου
Χορωδία Σπαρτύλα Κέρκυρας
Ιστορική Χορωδία Νικαίας
ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΤΡΙΚΚΑΙΩΝ «Αθανάσιος Τριγώνης»
ΑΙΘΟΥΣΑ: «Δημήτρης Καβράκος»
ΩΡΑ ΕΝΑΡΞΗΣ: 19:30
ΕΙΣΟΔΟΣ ΕΛΕΥΘΕΡΗ

37ο Διεθνές Φεστιβάλ Καρδίτσας
2019-03-28 - 2019-04-15
Κορυφαίο μουσικό και πολιτιστικό θεσμό του Νομού Καρδίτσας και τελεί υπό την καλλιτεχνική διεύθυνση του καθηγητή και Μαέστρου Νίκου Ευθυμιάδη.
Μία πολύ σημαντική Πολιτιστική και Εκπαιδευτική εκδήλωση διοργανώνεται στα πλαίσια του 37ου Διεθνούς Φεστιβάλ Καρδίτσας τον προσεχή Μάρτιο και Απρίλιο του 2019 στην Καρδίτσα, που αφορά όλες τις σχολικές Χορωδίες της Ελλάδος, με πρωτοβουλία της Πανελλήνιας Ομοσπονδίας Χορωδιών και Διευθυντών Χορωδίας και της Διεύθυνσης Περιφερειακής Εκπαίδευσης Θεσσαλίας.
Συγκεκριμένα, η 11η ΔΙΕΘΝΗΣ ΣΥΝΑΝΤΗΣΗ ΣΧΟΛΙΚΩΝ ΧΟΡΩΔΙΩΝ του 37ου Διεθνούς Φεστιβάλ Καρδίτσας, κορυφαίου Φεστιβαλικού θεσμού και πρότυπο επαρχιακού Φεστιβάλ, θα πραγματοποιηθεί από 28 Μαρτίου- 14 Απριλίου 2019, στην πόλη της Καρδίτσας, υπό την αιγίδα του Υπουργείου Παιδείας, Έρευνας και Θρησκευμάτων.
Πρόκειται για το μεγαλύτερο Φεστιβάλ Χορωδιών παγκοσμίως με την συμμετοχή 150 χορωδιών, ορχηστρών, σολίστ, μαέστρων και συνθετών από Ελλάδα και το εξωτερικό, συνεργαζόμενο με τρία μεγάλα φεστιβάλ-διαγωνισμούς- εκπαιδευτικούς θεσμούς του εξωτερικού.
Στη διοργάνωση συμμετέχουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας), ο Δήμος Καρδίτσας, ο Δήμος Μουζακίου και η Πανελλήνια Ομοσπονδία Χορωδιών και διευθυντών Χορωδίας.

Cantelena’s Festival The Sound of Choirs
2019-03-30 19:30 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Αναλυτικές πληροφορίες στην αφίσα.

34οι Πανελλήνιοι Μουσικοί Διαγωνισμοί Νέων
2019-04-12 - 2019-04-15
Προκήρυξη πανελλήνιων διαγωνισμών 2019
Η χορωδία και ορχήστρα νέων Χ.Ο.Ν. προκηρύσσει για 34ο χρόνο τους παρακάτω Πανελλήνιους διαγωνισμούς.
Αναλυτικό πρόγραμμα εκδηλώσεων

Χορωδιακή Συνάντηση Δήμου Καλλιθέας
2019-04-13 - 2019-04-15
Αναλυτικές πληροφορίες για την εκδήλωση αναγράφονται στην αφίσα.

10η Θερινή Ακαδημία Διεύθυνσης Παιδικής-Νεανικής Χορωδίας
2019-07-02 - 2019-07-09
Προσκεκλημένη διδάσκουσα η Joy Hill διακεκριμένη μαέστρος, μουσικοπαιδαγωγός και διευθύντρια των Royal College of Music Junior Department Chamber & Girls’ Choirs. (Αγγλία).
Είναι ιδιαίτερη χαρά και τιμή μας να σας ανακοινώνουμε την επετειακή 10η Θερινή Ακαδημία Διεύθυνσης Παιδικής-Νεανικής Χορωδίας, η οποία θα πραγματοποιηθεί στις 2-8 Ιουλίου 2019 στην Κέρκυρα, με προσκεκλημένη διδάσκουσα την Joy Hill. H Hill ειδικεύεται στην παιδαγωγική χορωδιών παιδιών και εφήβων, ηλικίας 8 – 18 ετών. Εφαρμόζει μια αυθεντική και πρωτοποριακή μέθοδο διδασκαλίας υγιούς φωνητικής ανάπτυξης παιδιών και εφήβων. Οι χορωδίες της, τις οποίες διδάσκει επί σειρά ετών, θεωρούνται κορυφαία φωνητικά σύνολα της Μ. Βρετανίας.
Το πρόγραμμα της Θερινής Ακαδημίας απευθύνεται σε διευθυντές χορωδιών (παιδικών, νεανικών, ωδείων), σε καθηγητές μουσικής Α’ Βάθμιας και Β’ Βάθμιας εκπαίδευσης που διευθύνουν σχολική χορωδία, σε φοιτητές τμημάτων μουσικών σπουδών και σε σπουδαστές ωδείων.
Η Joy Hill χαίρει διεθνούς αναγνώρισης για τη διδακτική της μεθοδολογία, όπως την εφαρμόζει με τις πειραματικές παιδικές και νεανικές της χορωδίες στο πλαίσιο της διδακτικής της στο Royal College.
Το διδακτικό πρόγραμμα της 10ης Ακαδημίας εστιάζει στις εξής ενότητες:
α) Εργαστηριακή πρόβα της Joy Hill με τη νεανική χορωδία του Μουσικού Σχολείου Κέρκυρας.
β) Διάλεξη της διδάσκουσας για ειδικότερα θέματα μεθοδολογίας της πρόβας
γ) Τεχνική διεύθυνσης χορωδίας – κινησιολογία, με τη συμμετοχή των μαέστρων υπό την επίβλεψη της διδάσκουσας.
δ) Χορωδία των συμμετεχόντων, στην οποία η Hill θα διδάξει ένα ποικίλο ρεπερτόριο για SATB χορωδίες, χρηστικό και για μικτές νεανικές χορωδίες.
Κατά τη διάρκεια του σεμιναρίου θα πραγματοποιηθούν συναυλίες χορωδιακής μουσικής από παιδικές και νεανικές χορωδίες διαφόρων περιοχών της Ελλάδας. Το σεμινάριο θα ολοκληρωθεί με συναυλία της χορωδίας των συμμετεχόντων στο σεμινάριο και την εργαστηριακή χορωδία υπό τη διεύθυνση της Joy Hill το βράδυ της 7.7.2019.

ΗΜΕΡΗΣΙΟ ΠΡΟΓΡΑΜΜΑ ΑΚΑΔΗΜΙΑΣ
Πρωϊνό πρόγραμμα (Τρίτη 2 – Σάββατο 6 Ιουλίου)
10.00 – 11.15 Χορωδιακό εργαστήριο με τη χορωδία του Μουσικού Γυμνασίου Κέρκυρας, υπό τη διδασκαλία της Hill.
11.15 – 11.30 Διάλειμμα
11.30 – 13.00 Διάλεξη της διδάσκουσας για θέματα που αφορούν το intonation, τη μέθοδο διδασκαλίας νέων έργων σε παιδιά και νέους, για ζητήματα που αφορούν τη φωνή αγοριών και κοριτσιών κατά τη μεταφώνηση, και για θέματα μουσικής ερμηνείας.
Mεσημεριανό πρόγραμμα (προαιρετικό).
16.00 – 17.00 Βασική κινησιολογία διεύθυνσης χορωδίας επίπεδο Ι
17.00 – 18.00 Τεχνική διεύθυνσης χορωδίας επίπεδο ΙΙ με το Δημήτρη Κτιστάκη (3 – 7 Ιουλίου).
16.00 – 17.00 Προβολή δράσεων των χορωδιών των συμμετεχόντων για όσους το επιθυμούν. Θα ακολουθεί συζήτηση με την επιστημονική υπεύθυνη Μιράντα Καλδή και τους λοιπούς συμμετέχοντες.
Απογευματινό πρόγραμμα
18.00 – 19.15 Εργαστήριο τεχνικής διεύθυνσης χορωδίας, με την ενεργή συμμετοχή μαέστρων, υπό την επίβλεψη της Hill.
19.15 – 19.30 Διάλειμμα
19.45 – 21.00 Πρόβα μικτής χορωδίας των συμμετεχόντων στο σεμινάριο
Κυριακή 7 Ιουλίου
10.30 – 13.30 Γενική πρόβα των συμμετεχόντων στο σεμινάριο και της εργαστηριακής χορωδίας για τη Βραδυνή συναυλία.
13.30 Απονομή των Διπλωμάτων Συμμετοχής
20.30 ΣΥΝΑΥΛΙΑ στην Ιόνιο Ακαδημία
Δευτέρα 8 Ιουλίου Αναχώρηση συμμετεχόντων
Οι συμμετέχοντες θα λάβουν βεβαίωση παρακολούθησης της Θερινής Ακαδημίας από το Ιόνιο Πανεπιστήμιο. Ο αριθμός συμμετεχόντων είναι περιορισμένος και θα τηρηθεί σειρά προτεραιότητας. Επίσημη γλώσσα του σεμιναρίου είναι η αγγλική και το σεμινάριο περιλαμβάνει 36 ώρες διδασκαλίας.
Το ποσό συμμετοχής στο σεμινάριο ανέρχεται στα 220 ευρώ
Για φοιτητές άλλων πανεπιστημίων: 180 ευρώ.
Στέγαση: Παρέχεται στέγαση στη φοιτητική εστία του πανεπιστημίου (μονόκλινα και δίκλινα δωμάτια) στην τιμή των 15 ευρώ ημερησίως. Θα τηρηθεί σειρά προτεραιότητας με βάση την ημερομηνία εγγραφής.
Προθεσμία υποβολής δηλώσεων συμμετοχής: Παρασκευή 19 ΜΑΪΟΥ 2019
Η αίτηση συμμετοχής θα αποστέλλεται ηλεκτρονικά στη διεύθυνση chortherini@gmail.com ή με φαξ στον αριθμό 26610 26024, υπόψιν κ. Καλδή, και θα συνοδεύεται από το αντίγραφο του καταθετηρίου των διδάκτρων στον παρακάτω λογαριασμό της Επιτροπής Ερευνών του Ιονίου Πανεπιστημίου:
ΤΡΑΠΕΖΑ ΠΕΙΡΑΙΩΣ : ΙΒΑΝ GR 9801724510005451059102893 BIC: PRBGRAA
με την ένδειξη «Για το σεμινάριο διεύθυνσης παιδικής-νεανικής χορωδίας».
Μπορείτε να επισκεφθείτε την ιστοσελίδα του Τμήματος Μουσικών Σπουδών http://music.ionio.gr/gr/academy/summer-music-academy/, για πληροφορίες και δηλώσεις συμμετοχής. Για περισσότερες πληροφορίες τηλ. 26610 53284 και e-mail: chortherini@gmail.com
Επιστημονική υπεύθυνη Θερινής Ακαδημίας Διεύθυνσης Παιδικής – Νεανικής Χορωδίας: Μιράντα Καλδή, Ομότιμη Καθηγήτρια διεύθυνσης χορωδίας Ιονίου Πανεπιστημίου.
Επιστημονικοί συνεργάτες:
Μαρία Έμμα Μελιγκοπούλου, διοικητική διεκπεραίωση – συντονισμός
Χριστίνα Καλλιαρίδου, συντονισμός εθελοντικής ομάδας φοιτητών
Ζαφρανάς Νίκος, πιανιστική συνοδεία εργαστηριακών χορωδιών
Δημήτρης Κτιστάκης, εργαστήριο διεύθυνσης χορωδίας Ι – ΙΙ

Εισαγωγικό σεμινάριο Μουσικοκινητικής (Ελληνικό Ωδείο)
2019-12-07 15:00 - 20:00
Ο Παιχνιδόκοσμος των Χριστουγέννων – Εισαγωγικό σεμινάριο Μουσικοκινητικής
Σάββατο 7 Δεκεμβρίου 2019 | 15:00 – 20:00
Αίθουσα Εκδηλώσεων Ελληνικού Ωδείου Κηφισίας 148 & Πεντέλης 2 Μαρούσι

Χριστουγεννιάτικη Συναυλία (Παγκράτι)
2019-12-21 19:00
Η χορωδία Αγίου Σπυρίδωνος Παγκρατίου, η μικτή χορωδία “Φιλαρμονία – Χριστόφορος Ιωάννου”, η παιδική χορωδία Αγίας Βαρβάρας Αργυρούπολης και ο βυζαντινός χωρός “Εν Ψαλμοίς” θα συμμετάσχουν στην φετινή χριστουγεννιάτικη συναυλία του Ιερού Ναού Αγίου Σπυρίδωνος Παγκρατίου.

35οι Πανελλήνιοι Μουσικοί Διαγώνισμοί Χ.Ο.Ν. (προθεσμία)
2020-01-31 - 2020-02-01
Προκήρυξη πανελλήνιων διαγωνισμών 2020
Η χορωδία και ορχήστρα νέων Χ.Ο.Ν. προκηρύσσει για 35ο χρόνο τους παρακάτω Πανελλήνιους διαγωνισμούς
Δηλώσεις συμμετοχής έως 31 Ιανουαρίου 2020 μόνο στην Χ.Ο.Ν.
Περισσότερες πληροφορίες: https://xonhellas.gr/

1ο Φεστιβάλ Παιδικών Χορωδιών (Μαρούσι)
2020-02-09 18:00
ΔΗΜΟΣ ΑΜΑΡΟΥΣΙΟΥ ΚΕΝΤΡΟ ΤΕΧΝΗΣ ΚΑΙ ΠΟΛΙΤΙΣΜΟΥ
Κυριακή 9 Φεβρουαρίου
Αίθουσα Νεανικής Εστίας Αγίου Αθανασίου Πολυδρόσου
Ώρα Έναρξης 18.00

1ο Φεστιβάλ Χορωδιών Χορωδίας ΔΣΑ
2020-02-15 19:00 | Δημοτικό Μουσικό Θέατρο “Μαρία Κάλλας”, Ακαδημίας 59, Αθήνα
Οι Δικηγόροι συναντούν τη μουσική και μας υπόσχονται ένα ξεχωριστό μουσικό γεγονός το Σάββατο 15 Φεβρουαρίου και ώρα 19.00 στο Δημοτικό Μουσικό Θέατρο “Μαρία Κάλλας”, Ακαδημίας 59.
Στο μουσικό αυτό γεγονός συμμετέχουν:
Η ΜΙΚΤΗ ΧΟΡΩΔΙΑ ΚΑΡΔΙΤΣΑΣ του ΩΔΕΙΟΥ ΚΑΡΔΙΤΣΑΣ-ΚΩΝΣΤΑΝΤΙΝΟΣ ΕΥΘΥΜΙΑΔΗΣ με μαέστρο τον Νίκο Ευθυμιάδη
η ΜΙΚΤΗ ΧΟΡΩΔΙΑ ΝΑΥΠΑΚΤΟΥ με μαέστρο τον Todor Kabakchiev
η ΠΑΙΔΙΚΗ-ΝΕΑΝΙΚΗ ΧΟΡΩΔΙΑ ΤΟΥ Ι.ΝΑΟΥ ΑΓΙΑΣ ΒΑΡΒΑΡΑΣ ΑΡΓΥΡΟΥΠΟΛΗΣ με μαέστρο τη Λώρα Πετροπούλου
η ΜΙΚΤΗ ΧΟΡΩΔΙΑ του ΔΗΜΟΥ ΑΓΙΑΣ ΠΑΡΑΣΚΕΥΗΣ με μαέστρο τον Χρήστο Κουτσονίκα
η ΧΟΡΩΔΙΑ ΚΗΦΙΣΙΑΣ 1937 με μαέστρο τον Χαράλαμπο Μιχαηλίδη και
η ΧΟΡΩΔΙΑ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΩΝ με μαέστρο τον Δημήτρη Καρούζο
Καλλιτεχνική Διεύθυνση : Δημήτρης Καρούζος
Σκηνοθετική Επιμέλεια : Ευγενία Αρσένη

2ο ΣΕΜΙΝΑΡΙΟ ΔΙΕΥΘΥΝΣΗΣ ΧΟΡΩΔΙΑΣ ΣΤΗΝ ΚΟΡΙΝΘΟ
2020-02-21 - 2020-02-24
Θέμα : “Από τον Palestrina στον Haydn”
ΜΕ ΤΟΝ ΝΙΚΟ ΕΥΘΥΜΙΑΔΗ
Από την Παρασκευή 21 έως και την Κυριακή 23 Φεβρουαρίου 2020 θα πραγματοποιηθεί στην Κόρινθο ένα σημαντικό και ενδιαφέρον από παιδαγωγικής και μουσικής άποψης Σεμινάριο Διεύθυνσης Χορωδίας, που διοργανώνει το Σύγχρονο Κορινθιακό Ωδείο, στο οποίο θα διδάξει ένας εκ των κορυφαίων διευθυντών Χορωδίας, ο Νίκος Ευθυμιάδης (Master of Arts στη Διεύθυνση).
Το τριήμερο σεμινάριο (21 έως και 23 Φεβρουαρίου 2020) απευθύνεται σε Διευθυντές Χορωδιών (μικτών, ανδρικών, γυναικείων, παιδικών, νεανικών, ωδείων, σχολείων κ.λπ.), σε καθηγητές μουσικής Α/θμιας και Β/θμιας εκπαίδευσης που διευθύνουν χορωδία, καθώς και σε σπουδαστές μουσικής, εκκολαπτόμενους διευθυντές χορωδίας και σε ερασιτέχνες διευθυντές χορωδίας, χορωδούς κλπ.
Στις αίθουσες του Σύγχρονου Κορινθιακού Ωδείου (Κολιάτσου 33, β΄όροφο, Κόρινθο) καθηγητές μουσικής – διευθυντές χορωδιών, ενεργοί-ακροατές-χορωδοί θα έχουν την ευκαιρία να απολαύσουν ένα πλούσιο σεμινάριο, που περιλαμβάνει πρωινή-απογευματινή εργασία και βραδινές συναυλίες. Τα μαθήματα θα γίνονται καθημερινά, σύμφωνα με το ωρολόγιο πρόγραμμα. Το σεμινάριο είναι διάρκειας 20 εκπαιδευτικών ωρών που αποτελεί πιστοποίηση και ως επιμόρφωση εκπαιδευτικών Α/θμιας & Β/θμιας στη συγκεκριμένη εξειδίκευση.
Το πρόγραμμα περιλαμβάνει:
1. Τεχνική διεύθυνσης
2. Ρεπερτόριο χορωδίας από τη μονοφωνική μουσική έως την πολυφωνία
3. Ερμηνεία
4. Μεθοδολογία διδασκαλίας τραγουδιού
Το ωρολόγιο πρόγραμμα αναλυτικά:
ΠΑΡΑΣΚΕΥΗ 21 ΦΕΒΡΟΥΑΡΙΟΥ 2020 4.00 μ.μ.- 9.00 μ.μ
ΣΑΒΒΑΤΟ 22 ΦΕΒΡΟΥΑΡΙΟΥ 2020 10.00 π.μ – 2.00 μ.μ 4.00 μ.μ.- 9.00 μ.μ
ΚΥΡΙΑΚΗ 23 ΦΕΒΡΟΥΑΡΙΟΥ 2020 9.00 π.μ – 3.00 μ.μ
Η θεωρία θα συνδυαστεί με τη πράξη διεύθυνσης χορωδίας, που απαιτεί ιδιαίτερη εξειδίκευση. Η Χορωδία του Σύγχρονου Κορινθιακού Ωδείου ( μικτή- πολυφωνική), η Παιδική Χορωδία & το Νεανικό Χορωδιακό Σύνολο του Ωδείου θα χρησιμοποιηθούν ως εργαστηριακές χορωδίες. Σε όλους τους συμμετέχοντες – οι οποίοι θα έχουν δηλώσει συμμετοχή έως τις 10/2/2020 -θα σταλεί άμεσα το ρεπερτόριο των εργαστηριακών χορωδιών, για μελέτη και προετοιμασία.
Οι πρόβες συνοδεύονται από ελεύθερο διάλογο με τους συμμετέχοντες για την επίλυση κάθε απορίας.
Σε όλους τους συμμετέχοντες, ενεργούς και ακροατές, θα δοθούν διπλώματα συμμετοχής.
ΑΙΤΗΣΗ ΣΥΜΜΕΤΟΧΗΣ
2ο ΣΕΜΙΝΑΡΙΟ ΔΙΕΥΘΥΝΣΗΣ ΧΟΡΩΔΙΑΣ ΚΟΡΙΝΘΙΑΣ ΑΙΤΗΣΗ (pdf)
ΒΙΟΓΡΑΦΙΚΟ
Ο Νίκος Ευθυμιάδης, πάνω από 30 χρόνια πρωτοστατεί στη χορωδιακή ζωή της χώρας (και όχι μόνο) διαμέσου Σεμιναρίων Διεύθυνσης, Χορωδιακών Εργαστηρίων, Συναντήσεων και Φεστιβάλ, συναυλιών, μαδριγαλιστικών συνόλων καθώς και μικτών, γυναικείων, παιδικών και σχολικών χορωδιών που διευθύνει.
Ο Νίκος Ευθυμιάδης (master of Arts στη Διεύθυνση) είναι Επισκέπτης Καθηγητής στη Μουσική Σχολή του Πανεπιστημίου της Νις (Σερβία) και Καλλιτεχνικός Διευθυντής του Διεθνούς Φεστιβάλ Καρδίτσας, καθώς και Ωδείων. Επίσης, διευθύνει δεκαετίες πολυφωνικές χορωδίες, ερμηνεύοντας ένα ευρύ ρεπερτόριο Ελληνικής και ξένης μουσικής (από την αρχαία ελληνική μουσική μέχρι σήμερα), στην Ελλάδα και το εξωτερικό.
Έχει πραγματοποιήσει πάνω από χίλιες διακόσιες (1200) συναυλίες στο εξωτερικό (Ευρώπη – Η.Π.Α). Ιδιαίτερη είναι η εξειδίκευσή του στην παλαιά μουσική (γρηγοριανό – αμβροσιανό μέλος – αναγέννηση). Έχει διδάξει σε πολλά σεμινάρια διεύθυνσης στην Ελλάδα και στην Κύπρο. Είναι μέλος διεθνών κριτικών επιτροπών Φεστιβάλ και Διαγωνισμών Χορωδιών του εξωτερικού και της Ελλάδος. Εκδότης- Διευθυντής του πρωτοποριακού περιοδικού μουσικής εκπαίδευσης, χορωδιακής μουσικής, σύνθεσης και μουσικολογίας ΜΟΥΣΙΚΗ ΚΑΡΤΕΛΙΝΑ (Ο ΝΕΟΣ ΜΟΥΣΙΚΟΣ ΧΑΡΤΟΦΥΛΑΚΑΣ).
Έχει διατελέσει επί σειρά ετών Καλλιτεχνικός Διευθυντής του ΔΙΕΘΝΟΥΣ ΦΕΣΤΙΒΑΛ ΜΟΥΣΙΚΗΣ ΔΕΛΦΩΝ, Κεφαλλονιάς κ.λπ., Ειδικός συνεργάτης του Υπουργείου Παιδείας για θέματα μουσικής εκπαίδευσης. Δίδαξε στην Ελλάδα στην πρωτοποριακή μουσικοπαιδαγωγική μέθοδο διαδασκαλίας «Τραγουδώ Διαβάζοντας» του Ιταλού Roberto Goitre. Έχει εξειδικευτεί ιδιαίτερα στην παιδική φωνή και διευθύνει παιδικές και σχολικές χορωδίες.

5ο Πανελλήνιος Διαγωνισμός Μουσικής UNESCO Ελλάδος
2020-03-13 - 2020-03-16 | Ραδιομέγαρο ΕΡΤ, Μεσογείων 432, Αγία Παρασκευή, Αττικής
ΠΡΟΚΗΡΥΞΗ 5ου ΠΑΝΕΛΛΗΝΙΟΥ ΔΙΑΓΩΝΙΣΜΟΥ ΜΟΥΣΙΚΗΣ 2020
Ο Όμιλος για την UNESCO Τεχνών, Λόγου και Επιστημών Ελλάδος, υπηρετώντας τα ιδανικά του Πολιτισμού και θέλοντας να καταστεί αρωγός των νέων μουσικών ταλέντων της πατρίδας μας, προκηρύσσει τον 5ο Πανελλήνιο Διαγωνισμό Μουσικής, για το 2020. Σκοπός του διαγωνισμού είναι η προώθηση της καλλιτεχνικής άμιλλας και η ηθική ανταμοιβή εκείνων που με τη μελέτη παρουσιάζουν και αξιοποιούν το ταλέντο τους. Ο διαγωνισμός πραγματοποιείται με τη συνδρομή της ΕΡΤ.
Οι διαγωνιζόμενοι θα αξιολογηθούν στις κάτωθι κατηγορίες από κριτική επιτροπή, αποτελούμενη από αναγνωρισμένους και καταξιωμένους καθηγητές και μουσικούς. Πρόεδρος του Διαγωνισμού είναι ο διακεκριμένος μουσικοσυνθέτης και μέλος του Δ.Σ. της ΕΡΤ, Δημήτρης Παπαδημητρίου.
Για λόγους διασφάλισης της αντικειμενικότητας του διαγωνισμού, τα μέλη της επιτροπής θα ανακοινωθούν, μετά την έκδοση των αποτελεσμάτων.

Οι συμμετέχοντες θα διαγωνιστούν στις κάτωθι μουσικές κατηγορίες:

ΠΝΕΥΣΤΑ (Φλάουτο, Όμποε, Κλαρινέτο, Σαξόφωνο κλασικό, Φαγκότο, Τρομπέτα, Τρομπόνι, Κόρνο, Τούμπα)
ΕΓΧΟΡΔΑ (Βιολί, Βιόλα, Βιολοντσέλο, Κοντραμπάσο)
ΠΙΑΝΟ
ΚΙΘΑΡΑ
ΠΑΡΑΔΟΣΙΑΚΑ ΟΡΓΑΝΑ (Μπουζούκι, Ταμπουράς, Ούτι, Κλαρίνο, Σαντούρι, Κανονάκι, Λύρα Κρητική – Ποντιακή, Βιολί παραδοσιακό, Λαούτο)
ΜΟΝΩΔΙΑ
ΠΑΡΑΔΟΣΙΑΚΟ ΤΡΑΓΟΥΔΙ

Για όλες τις κατηγορίες οργάνων ισχύουν οι κάτωθι ηλικιακές κατηγορίες:

ΕΦΗΒΟΙ: από 12 ως 18 ετών (17 και 12 μηνών), συμπληρωμένα μέχρι την ημερομηνία του διαγωνισμού
ΕΝΗΛΙΚΕΣ: από 18 ως 28 ετών (27 και 12 μηνών), συμπληρωμένα μέχρι την ημερομηνία του διαγωνισμού

Για τη Μονωδία και το Παραδοσιακό τραγούδι:
ΕΝΗΛΙΚΕΣ: από 18 ως 28ετών (γυναίκες), από 18 ως 30 ετών (άνδρες)

Ο 5ος Πανελλήνιος Μουσικός Διαγωνισμός του Ομίλου, δεν έχει κερδοσκοπικό χαρακτήρα.
Ο Όμιλος θα απονείμει βραβεία (Α’, Β’, Γ’) και επαίνους και μόνον τα Α’ βραβεία (για κάθε κατηγορία οργάνων και φωνών) θα έχουν το χρηματικό έπαθλο των 300€.
Ο διαγωνισμός θα πραγματοποιηθεί στις 13, 14 και 15 Μαρτίου 2020 στο ΡΑΔΙΟΜΕΓΑΡΟ της ΕΡΤ επί της οδού Μεσογείων – Αγ. Παρασκευή Αττικής. Επίσης, θα οριστεί ημερομηνία μέσα στο 2020 για την τελετή βράβευσης και συναυλία, όπου θα ερμηνεύσουν οι νικητές του διαγωνισμού.

Καταληκτική ημερομηνία δηλώσεων συμμετοχής: 14 Φεβρουαρίου 2020 (με σφραγίδα ταχυδρομείου).

Αναλυτικά οι όροι, καθώς και λεπτομέρειες ή ανακοινώσεις για το διαγωνισμό υπάρχουν στην ιστοσελίδα του Ομίλου: www.clubunesco.gr, καθώς και στο facebook στις σελίδες του:
https://www.facebook.com/groups/44986999454/ και https://www.facebook.com/pages/Club-for-Unesco-Art-Literature-and-Science-of-Greece/357515824393596

Πληροφορίες:
Γραμματεία Ομίλου
Τηλέφωνο: 210 9514523
Email: unescohellas.tlee@gmail.comΡΑΔΙΟΜΕΓΑΡΟ της ΕΡΤΡΑΔΙΟΜΕΓΑΡΟ της ΕΡΤΡΑΔΙΟΜΕΓΑΡΟ της ΕΡΤΡαδιομέγαρο ΕΡΤ

Συμφωνική Ορθόδοξη Λειτουργία Δημήτρη Παπαποστόλου
2020-03-19 19:00 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Παρουσίαση μουσικής έκδοσης “Συμφωνική Ορθόδοξη Λειτουργία” Δημήτρη Παπαποστόλου
Την Πέμπτη, 19 Μαρτίου 2020, στις 7 μ.μ. ο Μουσικός Εκδοτικός Οίκος Παπαγρηγορίου Νάκας θα παρουσιάσει στον «Παρνασσό» (Πλατεία Καρύτση 8) τη μουσική έκδοση «Συμφωνική Ορθόδοξη Λειτουργία» ( Missa Graeca ) του συνθέτη Δημήτρη Παπαποστόλου
Επιμελητής
της έκδοσης είναι ο Ευάγγελος Κατσινα βάκης, γλωσ σολόγος (διδάκτωρ του Πανεπιστημίου
Αθηνών), φιλόλογος και μουσικός, ο οποίος και τη συμπλήρωσε με μουσικολογική μελέτη, όπου
σκιαγραφεί τις εξελικτικές τάσεις της ελληνικής παραδοσιακής μουσικής κατά την διάρκεια των δύο
τελε υταίων αιώνων και καθορίζει τη θέση της Συμφωνικής Ορθόδοξης Λειτουργίας εντός του
σκιαγραφούμενου πλαισίου. Τονίζει πως ο Δημήτρης Παπαποστόλου συνδύασε με απόλυτη επιτυχία στη
Συμφωνική Ορθόδοξη Λειτουργία μια αυθεντική ελληνική αρμονία με καινοφανή στην ορθόδοξη
λειτουργική μουσική ρυθμικά στοιχεία και τη χαρακτηρίζει ως έργο με υψηλό επίπεδο συνθετικής
έμπνευσης.
Η έκδοση περιλαμβάνει Εισαγωγικό Σημείωμα του Συνθέτη, ο οποίος, μεταξύ άλλων, επισημαίνει: «Ο
ήχος της Συμφωνικής Ορθόδοξης Λειτουργίας εκπο ρεύεται από την αρχαία ελληνικ ή μουσική, εναγκαλίζεται
με το βυζαντινό μέλος, προσπαθεί να καλύψει την πολιτιστική και πολιτισμική στασιμότητα που έφερε στην
Ελλάδα η Φραγκοκρατία και Τουρκοκρατία για πέντε και πλέον αιώνες και δημιουργεί γέφυρες για να
διαπεράσει τον ελληνικό ήχο μέσα από τις χαμένες για την πατρίδα μας ιστορικές αναγεννήσεις ””….. Με αυτή
την ευθύνη της συνέχειας προσπάθησα μέσα στον θρησκευτικό ήχο να διαπεράσω αποχρώσεις και
ανταύγειες της δημοτικής μας μουσικής. Προσδοκώ ότι ο πολύπτυχος αρμονικός μανδύας των ηχητικ ών
χρωμάτων και ρυθμών που καθρεφτίζει το ρυθμικό φορτίο των αρχαιοελληνικών κειμένων, δεμένο άρρηκτα
με την οκτάηχο θα ενδύσει τον ψυχισμό του ακροατή».
Το βιβλίο προλογίζει ο Αρχιεπίσκοπος Αλβανίας κ.κ. Αναστάσιος, τονίζοντας ότι η Συμφωνική Ορθόδοξη Λειτουργία του Δημήτρη Παπαποστόλου αγγίζει βαθιά την ψυχή, συγκινεί και ανυψώνει πνευματικά.
Η έκδοση συνοδεύεται από CD της Συμφωνικής Ορθόδοξης Λειτουργίας ερμηνευμένης από την
καταξιωμένη διεθνώς Πειραματική Χορωδία του Δ.Π. , μαζί με άλλες πέντε χορ ωδίες από διάφορα μέρη
της Ελλάδας και από το οργανικό σύνολο του συνθέτη Pro Arte , αποτελούμενο από μέλη της Συμφωνικής
Ορχήστρας της ΕΡΤ.
Ομιλητές είναι:
Δημήτρης Παπαδημητρίου, συνθέτης, Άκης Γκολφίδης, μηχανικός ήχου, Ευάγγελος
Κατσιναβάκης, γλωσσολόγ ος PhD , φιλόλογος, μουσικός, και Θωμάς Λουζιώτης, Πρόεδρος της Στέγης
Ελληνικών Χορωδιών. Συντονιστής είναι ο Κωστής Τσιάκα λος, δημοσιογράφος συγγραφέας. Η
ηθοποιός Λουκία Πιστιόλα θα διαβάσει κείμενο του συνθέτη.

3ος Πανελλήνιος Διαγωνισμός Μουσικής Art & Art Magazine
2020-03-28 - 2020-03-29
Σας προσκαλούμε όλους στα Βραβεία – Θεσμός του Art & Art Magazine, 28 Μαρτίου 2020 στο Πολεμικό Μουσείο Αθηνών, όπου θα βραβευθούν σπουδαίες προσωπικότητες για την προσφορά τους στις Επιστήμες και στον Πολιτισμό της Πατρίδος μας!
Παράλληλα και καθ΄όλη τη διάρκεια της ημέρας, θα διαγωνίζονται νέοι και νέες στον 3ο Πανελλήνιο Διαγωνισμό που διοργανώνει το περιοδικό μας, σε Μουσικά Όργανα, Τραγούδι, Βυζαντινή Μουσική, Χορωδίες & Μουσικά Σύνολα και θα βραβευθούν μετά το πέρας του Διαγωνισμού, με Χρηματικά Έπαθλα, Επαίνους, Μετάλλια, Δισκογραφικό Συμβόλαιο & ένα τραγούδι Δώρο στον 1ο διακριθέντα, από τον σπουδαίο Έλληνα Συνθέτη & Στιχουργό Γιώργο Μουκίδη. Πάντα βέβαια με την ανάλογη αίγλη αλλά και προβολή που αρμόζει σε τέτοιου είδους καλλιτεχνικά γεγονότα. Σας περιμένουμε!
Αναλυτικές πληροφορίες: https://artandartmagazine.wixsite.com/2018/?fbclid=IwAR3e2-dtY7wVZ0QDBlmOPjZskvZOnDidcZBDo0HWTcHXKA2ih3Sy9FV1WMs

2ο Σεμινάριο Διεύθυνσης Παιδικών Χορωδιών (Πάτρα)
2020-04-24 - 2020-04-27
Πάτρα, 24-26 Απριλίου με τους Basilio Astulez Duque και την Μαρία Έμμα Μελιγκοπούλου.
Αναλυτικές πληροφορίες στην αφίσα.

7ο Πανελλήνιό Σεμινάριο Διεύθυνσης Παιδικής - Σχολικής – Μικτής Χορωδίας
2020-07-03 - 2020-07-06
Ένα σημαντικό σεμινάριο Διεύθυνσης Σχολικής – Παιδικής-Μικτής Χορωδίας θα πραγματοποιηθεί από Παρασκευή 3 έως Κυριακή 5 Ιουλίου 2020 στην πανέμορφη Λίμνη Νικολάου Πλαστήρα, που διοργανώνει η Πανελλήνια Ομοσπονδία Χορωδιών και Διευθυντών Χορωδίας σε συνεργασία με το Διεθνές Φεστιβάλ Καρδίτσας και το Ωδείο Καρδίτσας – Κων/νος Ευθυμιάδης.
Το θέμα του Σεμιναρίου αφορά κυρίως την ερμηνεία της Αναγεννησιακής Μουσικής, που θεωρείται η κορυφαία περίοδος ανάπτυξης της Χορωδιακής Τέχνης αλλά θα επεκταθεί και σε άλλες περιόδους έως τη σύγχρονη μουσική.
Το σεμινάριο απευθύνεται σε διευθυντές Χορωδιών (παιδικών, νεανικών, μικτών, ανδρικών, γυναικείων, ωδείων), καθώς και σε καθηγητές μουσικής Α’ Βάθμιας και Β’ Βάθμιας εκπαίδευσης που διευθύνουν σχολική χορωδία, σε διευθυντές χορωδιών παιδικής, νεανικής, μικτής χορωδίας κλπ.
Σε ένα μαγευτικό, δροσερό και ασφαλές περιβάλλον καθηγητές μουσικής – διευθυντές χορωδιών θα έχουν την ευκαιρία να απολαύσουν ένα πλούσιο σεμινάριο, που περιλαμβάνει πρωινή – απογευματινή εργασία και βραδινές συναυλίες, με όλα τα απαραίτητα μέτρα και προφύλαξης, όπως επιβάλουν οι νόμοι του Κράτους σήμερα.
Την ίδια περίοδο θα πραγματοποιηθούν ενδιαφέρουσες συναυλίες μουσικής δωματίου από Έλληνες και ξένους καλλιτέχνες με πολύ περιορισμένο αριθμό ακροατών στον ανοιχτό χώρο της πισίνας του Mouzaki Palace Hotel στα πλαίσια του 38ου Διεθνούς Φεστιβάλ Καρδίτσας.
Το πρόγραμμα περιλαμβάνει:

Τεχνική διεύθυνσης
Ρεπερτόριο μικτής χορωδίας από τη μονοφωνική μουσική έως την πολυφωνία
Ερμηνεία
Μεθοδολογία διδασκαλίας ενός τραγουδιού
Τεχνική φωνητικής
Σχολικό – Παιδικό Χορωδιακό τραγούδι (Θεωρία & Πράξη)

Όλα τα παραπάνω μαθήματα θα πραγματοποιηθούν σύμφωνα με τους κανόνες προστασίας και προφύλαξης, που θεσμοθετούνται καθημερινά και μας επιτρέπουν την πραγματοποίηση του σεμιναρίου κανονικά (Όλα τα μαθήματα θα πραγματοποιηθούν με τις απαραίτητες αποστάσεις και τα μέτρα προφύλαξης, τόσο σε εσωτερικό αεριζόμενο, όσο και σε εξωτερικό χώρο).
Η θεωρία θα δέσει με τη πράξη διεύθυνσης παιδικής – σχολικής-μικτής χορωδίας, που απαιτεί ιδιαίτερη εξειδίκευση.
O Νίκος Ευθυμιάδης έχει ασχοληθεί για πολλές δεκαετίες με την παιδική φωνή και παιδικές, σχολικές αλλά και μικτές, ανδρικές, γυναικείες χορωδίες.
Ο Νίκος Ευθυμιάδης, πάνω από 30 χρόνια πρωτοστατεί στη χορωδιακή ζωή της χώρας (και όχι μόνο) διαμέσου Σεμιναρίων Διεύθυνσης, Χορωδιακών Εργαστηρίων, Συναντήσεων και Φεστιβάλ, συναυλιών, μαδριγαλιστικών συνόλων καθώς και μικτών, γυναικείων, παιδικών και σχολικών χορωδιών που διευθύνει(https://www.youtube.com/channel/UCYlv45rVt06ZP7E1Ii-VdZA/videos?view_as=subscriber).
Ο Νίκος Ευθυμιάδης (Master of Arts στη Διεύθυνση) είναι Επισκέπτης Καθηγητής στη Μουσική Σχολή του Πανεπιστημίου της Νις (Σερβία) και Καλλιτεχνικός Διευθυντής του Διεθνούς Φεστιβάλ Καρδίτσας, καθώς και Ωδείων. Διετέλεσε Ειδικός Συνεργάτης – Σύμβουλος του Υπουργού Παιδείας για θέματα μουσικής και καλλιτεχνικής εκπαίδευσης. Επίσης, διευθύνει επί δεκαετίες πολυφωνικές χορωδίες, ερμηνεύοντας ένα ευρύ ρεπερτόριο Ελληνικής και ξένης μουσικής (από την αρχαία ελληνική μουσική μέχρι σήμερα), στην Ελλάδα και το εξωτερικό. Έχει πραγματοποιήσει πάνω από χίλιες διακόσιες (1200) συναυλίες στο εξωτερικό (Ευρώπη – Η.Π.Α) και πολλές διαλέξεις σε διεθνή συνέδρια. Ιδιαίτερη είναι η εξειδίκευσή του στην παλαιά μουσική (γρηγοριανό – αμβροσιανό μέλος – αναγέννηση). Έχει διδάξει σε πολλά σεμινάρια διεύθυνσης στην Ελλάδα, στην Κύπρο και το εξωτερικό.
Είναι μέλος Διεθνών Κριτικών Επιτροπών Φεστιβάλ και Διαγωνισμών Χορωδιών του εξωτερικού και της Ελλάδος. Εκδότης – Διευθυντής του πρωτοποριακού περιοδικού μουσικής εκπαίδευσης, χορωδιακής μουσικής, σύνθεσης και μουσικολογίας «Μουσική Καρτελίνα» (Ο Νέος Μουσικός Χαρτοφύλακας), Καλλιτεχνικός Διευθυντής Διεθνούς Φεστιβάλ Μουσικής Δελφών, Κεφαλονιάς κ.λπ.
Σε όλους τους συμμετέχοντες θα σταλεί έγκαιρα ένα πλούσιο ρεπερτόριο, ώστε να προετοιμαστούν κατάλληλα.
Οι πρόβες θα συνοδεύονται με ελεύθερο διάλογο από τους συμμετέχοντες για την επίλυση κάθε απορίας.
Στους συμμετέχοντες θα δοθούν βεβαιώσεις συμμετοχής για τις 28 περίπου ώρες διδασκαλίας.
Θα υπάρξουν, εκτός από τους ενεργά συμμετέχοντες, και ακροατές του Σεμιναρίου.
Θα υπάρξει μικρό φωνητικό σύνολο – χορωδία του Ωδείου Καρδίτσας – Κωνσταντίνος Ευθυμιάδης ως χορωδιακό εργαστήρι.
Το σεμινάριο θα πραγματοποιηθεί σε ένα από τα ωραιότερα ξενοδοχεία της περιοχής, το Mouzaki Palace Hotel, που συνδυάζει πολύ όμορφη θέα, εσωτερική και εξωτερική πισίνα, spa, γυμναστήριο, εξαιρετική κουζίνα, πολύ καλές τιμές και εύκολη πρόσβαση από γειτονικούς νομούς για ανθρώπους που θα πηγαινοέρχονται καθημερινά. Η διαμονή στο συγκεκριμένο ξενοδοχείο δεν είναι υποχρεωτική.

Ημερομηνία Λήξης Δηλώσεων Συμμετοχής είναι η 19η Ιουνίου 2020.
Για δηλώσεις συμμετοχής οι ενδιαφερόμενοι μπορούν να απευθύνονται καθημερινά στη Γραμματεία του Διεθνούς Φεστιβάλ Καρδίτσας και στα τηλέφωνα 24410 / 75440 – 42896 και στο e-mail nke@otenet.gr.

Χορωδιακό Εργαστήρι CHORTO FESTIVAL
2020-08-22 - 2020-08-27
Χορωδιακό εργαστήρι και masterclass διεύθυνσης χορωδίας διοργανώνει το CHORTO FESTIVAL στο Πήλιο. Αναλυτικές πληροφορίες στην παρακάτω αφίσα:

Διημερίδα ΠΕΔΙΧΟ για το SPIRITUAL
2021-04-24 - 2021-04-26
Η Πανελλήνια Ένωση Διευθυντών Χορωδιών διοργανώνει μία Διημερίδα με αποκλειστικό θέμα το SPIRITUAL με Εισηγητή το Μαέστρο και Καθηγητή κο Αλέξανδρο Τσίχλη ο οποίος διαμένει και εργάζεται στο Βερολίνο.
Η διημερίδα αυτή είναι για όλους και προσφέρετε ΔΩΡΕΑΝ από την Π.Ε.ΔΙ.ΧΟ. δηλώστε τη συμμετοχή σας έγκαιρα ώστε να λάβετε τον κωδικό συμμετοχής για μπορέσετε να την παρακολουθήσετε.

Διαδικτυακή Διημερίδα για το Spiritual
2021-04-24 20:00 - 2021-04-25 22:00 | Διαδικτυακή πλατφόρμα
ΔΙΗΜΕΡΙΔΑ ΓΙΑ ΤΟ SPIRITUAL
Σάββατο 24 &Κυριακή 25 Απριλίου 2021, 20:00 – 22:00

Αγαπητοί συνάδελφοι και φίλοι του Χορωδιακού γίγνεσθαι,
συμπληρώσαμε ένα χρόνο από την έναρξη της πανδημίας του Covid-19, από τον Μάρτιο του 2020 έως και σήμερα. Το γεγονός αυτό μας έχει στερήσει τη χαρά της χορωδιακής μουσικής και τη χορωδιακής συνύπαρξης.
Έχουμε στερηθεί με την εφαρμογή των μέτρων για την αποφυγή διάδοσης της πανδημίας, όλες τις καλλιτεχνικές μας δραστηριότητες, τις
πρόβες, τις συναυλίες, τις δημιουργικές συναναστροφές μας και τις συναντήσεις μας στα χορωδιακά φεστιβάλ.
Οι ελπίδες δεν πρέπει να χαθούν, ας παραμείνουμε ασφαλείς, μέχρι να χαλαρώσουν τα μέτρα προστασίας και να μπορέσουμε και πάλι να τραγουδάμε όλοι από κοντά χωρίς περιορισμούς, όπως στο παρελθόν.
Μέχρι τότε, η Π.Ε.ΔΙ.ΧΟ. σας ετοίμασε μία διημερίδα με ένα πολύ ενδιαφέρον θέμα το SPIRITUAL.
Η συμμετοχή σας στη διημερίδα αυτή είναι δωρεάν και αποτελεί μία προσφορά της Πανελλήνιας Ένωσης Διευθυντών Χορωδιών.
Για να λάβετε μέρος στην διημερίδα αυτή, στείλτε ένα e-mail με τα στοιχεία σας (Ονοματεπώνυμο, Ιδιότητα, τηλέφωνο επικοινωνίας, το e-mail σας) στα e-mail:

του Διαχειριστή της διημερίδας Κωνσταντίνου Κτενά, ktenask@otenet.gr και
της Π.Ε.ΔΙ.ΧΟ. pediho@hotmail.com.

Θα λάβετε απάντηση λίγες ημέρες πριν τη διεξαγωγή της διημερίδας, με το link και το password με τα οποία θα μπορέσετε να συνδεθείτε για να παρακολουθήσετε και να υποβάλλετε στο τέλος τις ερωτήσεις σας.
Εισηγητής θα είναι ο διακεκριμένος καθηγητής και διευθυντής χορωδίας Αλέξανδρος Τσίχλης
(επισυνάπτεται βιογραφικό)

Περιμένουμε με χαρά να σας δούμε διαδικτυακά και να σας καλωσορίσουμε στην διημερίδα.

Για το Δ.Σ. της Π.Ε.ΔΙ.ΧΟ
Ο Πρόεδρος Η Γεν. Γραμματέας
Prof.Dr. Ευστάθιος Δημ. Αρβανίτησς Μο. Μαριλία Ηλ. Ηλία

Διαβάστε παρακάτω το πρόγραμμα της Διημερίδας:

1ο Trikki ARTience Voice Retreat
2021-07-26 - 2021-07-31
Μία προσέγγιση διαφορετική που γεφυρώνει το χάσμα μεταξύ της Επιστήμης και της Τέχνης της Φωνής. Περιλαμβάνει:

3 ημέρες μαθημάτων

3 εισηγητές
που θα διδάξουν για τη φωνή, το σώμα και την σωματο-ψυχική εναρμόνιση

18 ώρες μαθημάτων συνολικά
2 ώρες καθημερινά από τον κάθε εισηγητή με θεωρητική εισαγωγή και πρακτική εξάσκηση στις καινούργιες γνώσεις, 6 ώρες μαθημάτων καθημερινά

2 εκπαιδευτικά δίωρα
θα αφιερωθούν σε σωματική εξάσκηση μέσα στο δάσος του Περτουλίου, σε κοντινή απόσταση από το Αρχοντικό του Χατζηγάκη

Υπαίθριες δραστηριότητες

Δείτε λεπτομέρειες για τη συμμετοχή, τους εισηγητές το πρόγραμμα και άλλα πολλά στον παρακάτω σύνδεσμο.

https://phonoquest.com/trikki-artience-voice-retreat/el

Φεστιβάλ Πόλης Αγ. Δημητρίου Αττικής - Φθινοπωρινές Γιορτές
2021-09-13 - 2021-09-14
Στην εκδήλωση θα παρουσιαστεί σε 1η εκτέλεση το έργο “Η Μουσική ως διαχρονικό μέσον έκφρασης των αγώνων του λαού μας” του Δημήτρη Μηνακάκη στα πλαίσια των εορτασμών 1821 – 2021.
Πρόκειται για μια Ωδή με μουσική και λόγο ελληνικό από τον 4ο π.Χ αιώνα ως τις μέρες μας, με πρωτότυπη μουσική αλλά και επεξεργασίες παραδοσιακών τραγουδιών για ορχήστρα Δωματίου και τέσσερις λυρικούς καλλιτέχνες!

2ο Σεμινάριο Διεύθυνσης Χορωδίας (Σέρρες)
2021-11-07 - 2021-11-08
7/11/2021 στο Ωδείο Σερρών Βασίλη Ταπέ

Συναυλία για τα 40 χρόνια του Αρχείου Ελλήνων Μουσουργών Θωμά Ταμβάκου
2022-02-25 20:30
Με αφορμή τη συμπλήρωση των σαράντα ετών (1980-2020) από την ίδρυση και τη συνεχή δράση και προσφορά του Αρχείου Ελλήνων Μουσουργών Θωμά Ταμβάκου (Α.Ε.Μ.Θ.Τ.) πραγματοποιείται με την ουσιαστική αρωγή του Ωδείου Φ. ΝΑΚΑΣ η –εξ αναβολής εξαιτίας της πανδημίας- συναυλία με έργα Ελλήνων και ελληνικής καταγωγής μουσουργών για πιάνο και για κουαρτέτο εγχόρδων.
Το Α.Ε.Μ.Θ.Τ. δημιουργήθηκε από τον μουσικογράφο, κριτικό, ερευνητή και συγγραφέα Θωμά Ταμβάκο. Σε γενικές γραμμές, το έμψυχο δυναμικό του αφενός ερευνά ανά την υφήλιο και με επιτόπου επισκέψεις, αποκτά, τεκμηριώνει, καταγράφει, καταχωρίζει και αφετέρου προβάλλει και δημοσιοποιεί, μέσω της επιλεκτικής χρήσης του και με διάφορους τρόπους (συναυλίες, εκθέσεις, διαλέξεις, συμμετοχές σε συνέδρια, δισκογραφικές / ραδιοφωνικές παραγωγές, αρθρογραφία / βιβλιογραφία, μελέτες κλπ.), υλικό (όπως παρτιτούρες μουσικών έργων, δισκογραφικές και βιβλιογραφικές εκδόσεις, ηχογραφήσεις, φωτογραφίες, κλπ.) που αφορά την καλλιτεχνική δραστηριότητα και προσφορά των Ελλήνων και ελληνικής καταγωγής μουσουργών λόγιας μουσικής, από τους πρώτους με χρονολογική σειρά (9ος αι. μ.Χ.) έως τους νεότατους. Από το 2012 το Α.Ε.Μ.Θ.Τ. έχει ενοποιηθεί με το Αρχείο Ελληνικής Μουσικής του Δρ. Γιώργου Κωνστάντζου, μουσικολόγου και ερευνητή.
Έως τον Ιανουάριο του τρέχοντος έτους στο Α.Ε.Μ.Θ.Τ. έχει τεκμηριωθεί η ύπαρξη 5.420 μουσικών δημιουργών (με 1.700 περίπου της διασποράς και με πολλούς οι οποίοι είναι ευρήματα του συνεχούς ερευνητικού έργου, είτε ως μουσουργοί είτε ως ελληνικής καταγωγής).
Για Α.Ε.Μ.Θ.Τ. θα μιλήσουν ο Δρ. Αθανάσιος Τρικούπης, πανεπιστημιακός, συνθέτης, πιανίστας και ερευνητής, ο Ιάκωβος Κονιτόπουλος, συνθέτης, αρχιμουσικός και γενικός γραμματέας της Ένωσης Ελλήνων Μουσουργών, και ο Θωμάς Ταμβάκος, δημιουργός και κάτοχος του Α.Ε.Μ.Θ.Τ.
Στο συναυλιακό μέρος εννέα πιανίστες (Έφη Αγραφιώτη, Ντιάνα Βρανούση, Κωνσταντίνος Δεστούνης, Χρήστος Μαρίνος, Ναταλία Μιχαηλίδου, Απόστολος Ντάρλας, Αγγέλικα Παπανικολάου, Ανίτα Σάβιτς και Βίκυ Στυλιανού) και το Κουαρτέτο Εγχόρδων L’ Anima θα ερμηνεύσουν έργα δεκαεπτά Ελλήνων και ελληνικής καταγωγής μουσουργών που δημιουργήθηκαν την περίοδο 1860-2021. Η εκδήλωση θα υποστηριχθεί με προβολή υλικού δραστηριοτήτων του Α.Ε.Μ.Θ.Τ.
Η εκδήλωση θα πραγματοποιηθεί την Παρασκευή 25 Φεβρουαρίου 2022, 8.30μ.μ. στην Αίθουσα Συναυλιών του Ωδείου Φ. ΝΑΚΑΣ (Ιπποκράτους 41, Αθήνα) με ελεύθερη είσοδο και με την τήρηση όλων των απαραίτητων υγειονομικών πρωτοκόλλων.
ΠΡΟΓΡΑΜΜΑ ΕΚΔΗΛΩΣΗΣ ΣΤΗΝ ΑΙΘΟΥΣΑ ΣΥΝΑΥΛΙΩΝ ΩΔΕΙΟΥ Φ. ΝΑΚΑΣ
Α. Χαιρετισμός από τον Ιάκωβο Κονιτόπουλο, συνθέτη, γενικό γραμματέα του Δ.Σ. της Ένωσης Ελλήνων Μουσουργών
Β. Προλογική ομιλία από τον Δρ. Αθανάσιο Τρικούπη, μουσικολόγο, συνθέτη, αρχιμουσικό και πανεπιστημιακό καθηγητή
Γ. Χαιρετισμός από τον Θωμά Ταμβάκο, μουσικογράφο, κριτικό, ερευνητή, συγγραφέα, ιδρυτή και κάτοχο του Α.Ε.Μ.Θ.Τ.
Δ. Συναυλία
ΑΓΓΕΛΙΚΑ ΠΑΠΑΝΙΚΟΛΑΟΥ
1) Θεοδοσία Παπαρά ή Παπαρόνα (Λβόβ, Πολωνία, 1797 – 1873)
– Grande mazure poétique à la Chopin για πιάνο, έργο 26 (1864) *
2) Σπύρος Δεληγιαννόπουλος (γεν. Ζάκυνθος, 1976)
– Πρελούδιο αρ. 2 από τα 6 Πρελούδια για πιάνο (2017)
3) Δημήτρης Δραγατάκης (Πλατανούσα Ιωαννίνων, 1914 – Αθήνα, 2001)
Τρία μέρη από τις Αντίκες για πιάνο (η 1η, η 3η και η 4η) (1972)
4) Μπόρις Παπαντόπουλο (Χόνεφ, Γερμανία, 1906 – Ζάγκρεμπ, Κροατία, 1991)
Η 1η από τις 8 Σπουδές για πιάνο (1956)
ΕΦΗ ΑΓΡΑΦΙΩΤΗ
1) Εμμανουήλ Υψηλάντης (Παρίσι, Γαλλία, 1877 – Βιέννη, Αυστρία, 1950)
– Im Wiener Wald (Στο δάσος της Βιέννης) για πιάνο, έργο 5 (1910) *
2) Ρένα Κυριακού (Ηράκλειο Κρήτης, 1917 – Αθήνα 1994)
– Pensée à Debussy από τη Σουίτα αρ 2, έργο 7 για πιάνο, AKΣΡΚ 45 (1935)
3) Βιβιέν Λαμπελέτ (Λονδίνο, Η.Β., 1903 – Σάσσεξ, Η.Β., 1963)
– Spanish Intermezzo (στη μνήμη ενός ταυρομάχου) για πιάνο (π. 1926) **
ΝΤΙΑΝΑ ΒΡΑΝΟΥΣΗ
1) Μαριώ-Φωσκαρίνα Δαμασκηνού (Παρίσι, 1850 – 1921)
Feuillets d’ Album για πιάνο, έργο 20 (Φύλλα Λευκώματος, 1877)
– Jour de Fête (Μέρα γιορτής) (αρ. 1)
– La Leçon (Το μάθημα) (αρ. 6)
– Gavotte για πιάνο, έργο 19 *
2) Καμίγ Σταματύ (Ρώμη, Ιταλία, 1811 – Παρίσι, 1870)
Esquisses για πιάνο, έργο 17 (π.1853)
– Pensée d’amour (Σκέψη αγάπης) (αρ. 1)
– Pensée douce (Γλυκειά σκέψη) (αρ. 3) *
– Valse expressive (Εκφραστικό βάλς) (αρ. 4)
– Someill de Nanine (Ο ύπνος της Νανίν) (αρ. 11)
ΚΩΝΣΤΑΝΤΙΝΟΣ ΔΕΣΤΟΥΝΗΣ
Θόδωρος Αντωνίου (Αθήνα, 1935 – 2018)
– Εντράτα για πιάνο (1983)
L’ANIMA ΚΟΥΑΡΤΕΤΟ ΕΓΧΟΡΔΩΝ
Απόστολος Ντάρλας (γεν. Αθήνα, 1972)
Πολύγραμμο ΙΧ για κουαρτέτο εγχόρδων, έργο 230 (2021. Αφιερωμένο στον Θωμά Ταμβάκο) *
ΝΑΤΑΛΙΑ ΜΙΧΑΗΛΙΔΟΥ
1) Γιώργος Καζάσογλου (Αθήνα, 1908 – 1984)
– Prélude–Etude: Erinnerung (Ανάμνηση) για πιάνο (1950)
2) Μιχάλης Τραυλός (γεν. Πειραιάς, 1950)
Τέσσερα μέρη από τις 7 Μικρές Σπουδές για πιάνο (1996)
– Bewildered (1η),
– Beams of light in gold (2η),
– Clock of Eternity (5η),
– Finale (7η)
ΑΠΟΣΤΟΛΟΣ ΝΤΑΡΛΑΣ
Γκρατσιέλα Παρασκευαΐδη (Μπουένος Άϊρες, Αργεντινή, 1940 – Μοντεβίδεο, Ουρουγουάη, 2017)
– en abril (Τον Απρίλιο) για πιάνο (1996) **
ΑΝΙΤΑ ΣΑΒΙΤΣ
Αλεξάνταρ Μορφίδης (Νις, νυν Σερβία, 1803 – Νόβι Σαντ, νυν Σερβία, 1878)
– A’ quelles graces (Ω, τι χάρες) πόλκα για πιάνο (π.1870) **
– La favorite (Η αγαπημένη) πόλκα-μαζούρκα για πιάνο (1870) **
– Je ne pense qu’ à toi (Μόνο εσένα σκέφτομαι) χορός για πιάνο (1870) **
ΒΙΚΥ ΣΤΥΛΙΑΝΟΥ
Άλκης Μπαλτάς (γεν. Θεσσαλονίκη, 1948)
Πέντε μέρη από την Ελλάδα, κύκλος για πιάνο (2017)
– Αϊτός (Μακεδονία)
– Μπαίνω μες στ΄ αμπέλι (Θεσσαλία)
– Παρασκευούλα (Στερεά Ελλάδα)
– Κοντούλα λεμονιά (Ήπειρος)
– Σαν της Ωριάς το κάστρο (Κυκλάδες) (1988)
ΧΡΗΣΤΟΣ ΜΑΡΙΝΟΣ – ΑΓΓΕΛΙΚΑ ΠΑΠΑΝΙΚΟΛΑΟΥ
Γιώργος Σισιλιάνος (Αθήνα, 1920 -2005)
– Ταναγραία για δύο πιάνα (1947)
πρώτη παγκόσμια εκτέλεση
** πρώτη πανελλήνια εκτέλεση

Master Class Λυρικού Τραγουδιού (Ελληνικό Ωδείο)
2022-03-11 - 2022-03-14 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Απευθύνεται σε: επαγγελματία μονωδό, απόφοιτο Πανεπιστημίου – Ωδείου ή τελειόφοιτο σπουδαστή, σπουδαστή λυρικού τραγουδιού, αλλά και νέο καλλιτέχνη ή φίλο της Όπερας (ακροατής).

Το Master Class θα γίνει στις 11, 12 & 13 Μαρτίου 2022, στην Αίθουσα Εκδηλώσεων Ελληνικού Ωδείου, Κηφισίας 148 & Πεντέλης 2 στο Μαρούσι και θα ολοκληρωθεί με συναυλία των συμμετεχόντων την Κυριακή 13 Μαρτίου, στις 19:00.

Περισσότερες πληροφορίες και φόρμα εγγραφής: https://hcma.gr/master-class-lyrikoy-tragoudioy-2022

14η Διεθνή Συνάντησης Σχολικών Χορωδιών Καρδίτσας
2022-03-31 - 2022-04-12
Μία πολύ σημαντική Πολιτιστική, Καλλιτεχνική και Εκπαιδευτική εκδήλωση διοργανώνεται στα πλαίσια του 40ου Διεθνούς Φεστιβάλ Καρδίτσας τους προσεχείς μήνες Μάρτιο και Απρίλιο του 2022 στην Καρδίτσα , στο Μουζάκι,στο Βυζαντινό Κάστρο Φαναρίου, στη Λίμνη Πλαστήρα,στην Σπηλιά του Καραισκάκη αφιερωμένη στα 150 χρόνια από το θάνατο του Eθνικού συνθέτη Νικόλαου Χαλικιόπουλου – Μάντζαρου(1795-1872), στα εκατό χρόνια από την γέννηση του μεγάλου σύγχρονου συνθέτη Ιάνη Ξενάκη(1922-2001),για τα διακόσια ενενήντα χρόνια από την γέννηση του μεγάλου κλασικού συνθέτη Ιωσήφ Χάυδν(1732-1809),στα διακόσια σαράντα χρόνια από την γέννηση του Καρδιτσιώτη αρχιστράτηγου της Επανάστασης του 1821 Γεώργιο Καραισκάκη(1782-1827) και στον μεγαλύτερο ποητή της Χριστιανοσύνης Δάντη Αλιγκέρι(1265-1321), που αφορά όλες τις σχολικές Χορωδίες της Ελλάδος, με πρωτοβουλία της Πανελλήνιας Ομοσπονδίας Χορωδιών και Διευθυντών Χορωδίας και της Διεύθυνσης Περιφερειακής Εκπαίδευσης Θεσσαλίας.
Αναλυτικές πληροφορίες: http://www.stegi-chorus.gr/14%ce%b7-%ce%b4%ce%b9%ce%b5%ce%b8%ce%bd%ce%ae-%cf%83%cf%85%ce%bd%ce%ac%ce%bd%cf%84%ce%b7%cf%83%ce%b7%cf%82-%cf%83%cf%87%ce%bf%ce%bb%ce%b9%ce%ba%cf%8e%ce%bd-%cf%87%ce%bf%cf%81%cf%89%ce%b4%ce%b9%cf%8e/

2ο Φεστιβάλ Παιδικών Χορωδιών (Ι. Ν. Αγ. Βαρβάρας Αργυρούπολης)
2022-05-07 19:30
2ο Φεστιβάλ Παιδικών Χορωδιών του Ι. Ν. Αγ. Βαρβάρας Αργυρούπολης υπό την αιγίδα του Δήμου Ελληνικού – Αργυρούπολης, το Σάββατο 7 Μαΐου και ώρα 19:30, στο Πολιτιστικό – Συνεδριακό Κέντρο “Μίκης Θεοδωράκης” (Λεωφ. Κύπρου 68, Αργυρούπολη), Δήμου Ελληνικού – Αργυρούπολης.

Θα λάβουν μέρος οι Παιδικές – Νεανικές Χορωδίες:
Προ-Παιδική Χορωδία Ι. Ν. Αγ. Βαρβάρας Αργυρούπολης (μαέστρος Ελεωνορα Ζαχαρια)
Παιδική -Νεανική Χορωδία “Arietta” (μαέστρος Athena Gratsouna)
Νεανική Χορωδία Λεοντείου Σχολής Ν. Σμύρνης & Παιδική -Νεανική Χορωδία Δήμου Π. Φαλήρου (μαέστρος Katerina Vassilikou)
Παιδικό Τμήμα “Πολυφωνικής Χορωδίας Πάτρας” (μαέστρος Aretousa Del’art Αρετούσα Νικολοπούλου)
Παιδική Χορωδία Ι. Ν. Αγ. Βαρβάρας Αργυρούπολης (μαέστρος Λώρα Πετροπούλου)

Είσοδος ελεύθερη.

Σεμινάριο Μουσικής Ανάγνωσης για Φωνή με τον Αγαθάγγελο Γεωργακάτο
2022-05-13 - 2022-05-15 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Πληροφορίες στην συνημμένη αφίσα
